Document ID: 31993R1987

ΚΑΝΟΝΙΣΜΟΣ (ΕΟΚ) αριθ. 1987/93 ΤΟΥ ΣΥΜΒΟΥΛΙΟΥ της 19ης Ιουλίου 1993 για την τροποποίηση του κανονισμού (ΕΟΚ) αριθ. 1784/77 για την πιστοποίηση του λυκίσκου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), και ιδίως το άρθρο 2 παράγραφος 4,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1784/77 (2) προσδιορίζει το στάδιο στο οποίο πρέπει να γίνεται η πιστοποίηση του λυκίσκου και προβλέπει τις συνθήκες με τις οποίες τα προϊόντα με βάση το λυκίσκο μπορούν να υποστούν συμπληρωματική μεταποίηση 7
ότι οι ισομερισμένες σκόνες του λυκίσκου καθώς και ολόκληρη κλίμακα νέων ισομερισμένων προϊόντων - που χρησιμοποιούνται αμέσως πριν ή αμέσως μετά τη φάση της ζυμώσεως και τα οποία, όσον αφορά τη χημική τους σύνθεση, τοποθετούνται ανάμεσα στις ισομερισμένες σκόνες του λυκίσκου και τα ισομερισμένα εκχυλίσματα του λυκίσκου - έχουν αποκτήσει σπουδαιότητα στην αγορά, αλλά από απόψεως πιστοποιήσεως δεν κατέχουν σαφή θέση, πράγμα που καθιστά δύσκολη την εμπορία τους 7 ότι τα προϊόντα αυτά, όπως και οποιοδήποτε ισομερισμένο εκχύλισμα του λυκίσκου, έχουν χάσει το μεγαλύτερο μέρος των συμφυών χαρακτηριστικών των ποικιλιών από τις οποίες έχουν σχηματισθεί, πράγμα που καθιστά αδύνατη την εξακρίβωση της καταγωγής τους, ακόμη και με τις τελειότερες εργαστηριακές συσκευές 7 ότι πρέπει να περιληφθούν τα προϊόντα αυτά στον κατάλογο των εξαιρέσεων που καθορίζονται από τον κανονισμό (ΕΟΚ) αριθ. 1784/77 7
ότι παραδοσιακά, στην πρώην Λαϊκή Δημοκρατία της Γερμανίας, η επεξεργασία του λυκίσκου μετά τη συγκομιδή γίνεται με διαφορετικό τρόπο απ' ό,τι στην υπόλοιπη Κοινότητα, κατά την έννοια ότι σε πολλές εκμεταλλεύσεις που παράγουν λυκίσκο, το καθάρισμα και η πρώτη ξήρανση των κώνων γίνονται μαζί με την άλεση και την πίεση σε σβώλους και με τον υπάρχοντα εξοπλισμό είναι δυνατόν να ξεχωρισθούν αυτά τα στάδια 7 ότι η διαδικασία αυτή δεν συμφωνεί εντούτοις πάντοτε με την κοινοτική νομοθεσία που απαιτεί να γίνεται η πιστοποίηση πριν από οποιαδήποτε μεταποίηση 7 ότι, για να μπορέσουν οι παραγωγοί να κλιμακώσουν τις νέες επενδύσεις σε κατάλληλη περίοδο, πρέπει να προβλεφθεί μεγαλύτερη μεταβατική περίοδος από εκείνη που προβλέπεται από τον κανονισμό (ΕΟΚ) αριθ. 2939/91 της Επιτροπής της 26ης Ιουλίου 1991 για τα μεταβατικά μέτρα που εφαρμόζονται στον τομέα του λυκίσκου μετά την ενοποίηση της Γερμανίας (3), η οποία έληξε στις 31 Δεκεμβρίου 1992,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1784/77 τροποποιείται ως εξής:
1. Στο άρθρο 1:
α) η παράγραφος 1 αντικαθίσταται από το ακόλουθο κείμενο:
«1. Ο παρών κανονισμός διέπει τα προϊόντα που αναφέρονται στο άρθρο 1 του κανονισμού (ΕΟΚ) αριθ. 1696/71 τα οποία συγκομίζονται στην Κοινότητα ή παρασκευάζονται από τέτοια προϊόντα τα οποία συγκομίζονται στην Κοινότητα ή εισάγονται από τρίτες χώρες σύμφωνα με το άρθρο 5 του εν λόγω κανονισμού, με εξαίρεση:
α) το λυκίσκο που συγκομίζεται στις ίδιες εγκαταστάσεις μιας ζυθοποιίας που χρησιμοποιείται από την ίδια ως έχει ή μεταποιημένος 7
β) τα ισομερισμένα εκχυλίσματα του λυκίσκου 7
γ) τις ισομερισμένες σκόνες του λυκίσκου 7
δ) τον κατάλογο των ισομερισμένων προϊόντων που θα καθορισθούν σύμφωνα με τη διαδικασία που αναφέρεται στο άρθρο 19 του κανονισμού (ΕΟΚ) αριθ. 1696/71 7
ε) τα παράγωγα προϊόντα του λυκίσκου που μεταποιούνται με σύμβαση για λογαριασμό μιας ζυθοποιίας, υπό τον όρο ότι τα προϊόντα αυτά θα χρησιμοποιηθούν από την ίδια την ζυθοποιία 7
στ) το λυκίσκο και τα παράγωγα προϊόντα του λυκίσκου σε μικρά δέματα που προορίζονται να πωληθούν σε ιδιώτες για ιδιωτική τους χρήση.
Τα προϊόντα που αναφέρονται στα στοιχεία α) έως στ) υπόκεινται σε έλεγχο που θα καθοριστεί αργότερα.» 7
β) η παράγραφος 3 συμπληρώνεται με το ακόλουθο κείμενο:
«Με την επιφύλαξη των προθεσμιών που καθορίζονται ανωτέρω, για το λυκίσκο που καλλιεργείται στο έδαφος της πρώην Ομοσπονδιακής Δημοκρατίας της Γερμανίας, ο οποίος παρασκευάζεται και μεταποιείται στις εκμεταλλεύσεις παραγωγής λυκίσκου που αναφέρονται στο παράρτημα του παρόντος κανονισμού και έως τις 31 Δεκεμβρίου 1995, η πιστοποίηση μπορεί να πραγματοποιηθεί μετά τη μεταποίηση του λυκίσκου σε σβώλους, αλλά πριν από οποιαδήποτε άλλη μεταποίηση εφόσον μπορεί να υπάρξει εγγύηση ότι τηρούνται οι ελάχιστες απαιτήσεις εμπορίας που αναφέρονται στο παράρτημα του κανονισμού (ΕΟΚ) αριθ. 890/78 της Επιτροπής. Η πιστοποίηση των σβώλων του λυκίσκου οι οποίοι έχουν μεταποιηθεί στις προαναφερθείσες εκμεταλλεύσεις πραγματοποιείται στα κέντρα πιστοποιήσεως στο έδαφος της πρώην Λαϊκής Δημοκρατίας της Γερμανίας.»
2. Το παράρτημα που περιλαμβάνεται στο παράρτημα του παρόντος κανονισμού προστίθεται στον κανονισμό (ΕΟΚ) αριθ. 1784/77.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εντούτοις το άρθρο 1 σημείο 1 στοιχείο β) εφαρμόζεται από την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουλίου 1993.

Labels: 3
18
17